ایتالیانین باش ناظیری جوزپه کونته لیبیا-داکی بحرانین حلی اوچون دیالوقون ایلک آدیمی کیمی آتشکس چاغیریشی ائدیب.
الجزایر-ین رسمی خبر آژانسی‌نین معلوماتینا گؤره، ایتالیانین باش ناظیری کونته رسمی سفری چرچیوه‌سینده الجزایر پرزیدنتی عبدالعزیز بوتفلیقه ایله گؤروشوب.
کونته ژانویه نین 19-دا بازار گونو آلمانیادا کئچیریله‌جک کنفرانس اوچون الجزایر ایله بیرگه جهد ائتدیک‌لرینی بیلدیره‌رک، لیبیا-داکی بحرانا باریش مقصدلی و سیاسی حل یولو اوچون اورتایا چیخان بوتون ایمکان‌لاری قیمتلندیریک‌لرینی دیله گتیریب.
قئید ائدک کی، آلمانیانین باش ناظیری آنگلا مرکل 19 ژانویه بازار گونو کئچیریله‌جک لیبیا کنفرانسی اوچون دؤولت و حکومت رهبرلری سویه‌سینده چاغیریش ائدیب.
کنفرانسی تورکیه، امریکا، روسیا، اینگیلتره، فرانسا، چین، بیرلشمیش عرب امیرلیک‌لری، کنگو جمهوریتی، ایتالیا، میصر، الجزایرله یاناشی بمت، آوروپا بیرلیگی، افریقا بیرلیگی و عرب بیرلیگی و عرب بیرلیگی‌نین نوما‌ینده‌لری‌نین قاتیلاجاغی، بمت نزدیندکی قانونی میللی هم رای‌لیک حکومتی‌نین باش ناظیری فایز السراج و لیبیا-نین دوغوسونداکی غیری-قانونی سلاح‌لی قوه‌لرین باشچی‌سی خلیفه خفترین ده دعوت ائدیلدیگی بیلدیریلیب.
